Diari Oficial de la Generalitat Valenciana


Sumari del DOGV 3733, del 18-04-2000 (2000/2455)

ACORD de 28 de febrer de 2000, de la Comissió Territorial d'Urbanisme de València, relatiu a la modificació 8 punts del Pla General d'Ordenació Urbana de Burjassot.
--------------------------------------------------------------------------------------------------------------------------------------------------------------------

### Dades del document

Número de DOGV
:   3733

Data del DOGV
:   18-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2455


Data del document
:   28-02-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Burjassot
    * pla d'urbanisme

ACORD de 28 de febrer de 2000, de la Comissió Territorial d'Urbanisme de València, relatiu a la modificació 8 punts del Pla General d'Ordenació Urbana de Burjassot. [2000/X2455]
  
Vist l'expedient tramés per l'Ajuntament de Burjassot que fa referència a la modificació 8 punts, del Pla General d'Ordenació Urbana, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant l'acord del Plenari de l'ajuntament, en la sessió del dia 22 de juliol de 1999. Després del pertinent període d'exposició pública, en el qual es van presentar al·legacions, va ser aprovat provisionalment pel mateix òrgan el 29 de novembre de 1999. L'expedient complet té entrada en el Registre de la Comissió Territorial d'Urbanisme de València el 9 de desembre de 1999.
  
Segon. El projecte consta de memòria informativa i justificativa i plànols d'informació i d'ordenació per cada un dels punts que formen la modificació.
  
Tercer. La present modificació està formada per vuit punts, que bàsicament consisteixen en els següents:
  
1. Supressió de l'espai dotacional esportiu situat en el carrer del Mestre Serrano i la seua reubicació en altres zones.
  
2. Regulació d'usos en la zona industrial IM.
  
3. Modificació de l'alineació interior del parc de la Granja.
  
4. Rectificació d'un error en l'amplària del carrer de Mariana Pineda.
  
5. Descatalogació d'edifici en el carrer de Laura Volpi.
  
6. Modificació d'alineació en el carrer del Doctor Moliner.
  
7. Correcció de diversos errors tipogràfics i de traçat.
  
8. Regularització dels estàndards de cessió en les zones de gestió.
  
Quart. Durant la tramitació de l'expedient s'ha sol·licitat informe dels següents organismes: Conselleria de Cultura, Educació i Ciència, Ferrocarrils de la Generalitat Valenciana i Direcció General de Transports de la COPUT.
  
Ferrocarrils de la Generalitat Valenciana ha emés un informe en sentit favorable.
  
La Conselleria de Cultura i Educació ha emés un informe en sentit desfavorable quant al punt 5.
  
Cinqué. Burjassot té un Pla General d'Ordenació Urbana aprovat definitivament per la Comissió Territorial d'Urbanisme el 27 de setembre de 1990. Amb dates 22 de desembre de 1993 i 8 de març de 1995, es van aprovar dos expedients de modificació de l'esmentat instrument de planejament general.
  
Sisé. La Comissió Informativa de la Comissió Territorial d'Urbanisme de València, en la sessió del 23 de febrer de 2000, va emetre informe relatiu al projecte de què tractem, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon. La documentació està completa, a l'efecte del compliment del que preceptua l'article 27 de la LRAU.
  
Tercer. El punt 1 de la modificació té per objecte la supressió de l'equipament esportiu local, ubicat en el carrer del Mestre Serrano, com a conseqüència de la supressió dels passos a nivell existents. Alhora es procedeix a reubicar aquest equipament en unes altres zones de la ciutat (es creen diversos espais per a ús esportiu en els carrers del Doctor Moliner, Pedrós, Mestre López i l'Almara.
  
Respecte d'aquesta modificació és necessari precisar que per a aquest supòsit no és d'aplicació el que estableix l'article 55.3 de la Llei Reguladora de l'Activitat Urbanística, ja que ni es produeix increment d'aprofitament lucratiu ni es desafecta terreny destinat a ús públic. La justificació d'aquesta modificació es troba en la necessitat de mantenir l'estàndard de dotació esportiva prevista en el Pla General en nom de l'interès públic local, fet pel qual és d'aplicació el que estableix l'article 40.2 de la Llei Reguladora de l'Activitat Urbanística.
  
Quart. El punt 2 de la modificació té per objecte regular els usos en la zona industrial IM, en concret es procedeix a definir tres subzones, i es permet en la subzona MI-1 la instal·lació d'estacions de servei en les condicions actuals, i es permet també aquest ús en la subzona MI-2 si bé amb limitacions i es prohibeix l'esmentat ús en la subzona MI-3.
  
Aquesta modificació es justifica en la necessitat d'allunyar una activitat potencialment perillosa dels nuclis residencials.
  
Cinqué. El punt 3 de la modificació té per objecte rectificar l'alineació interior del parc La Granja, i eliminar la possibilitat de construir voladissos sobre aquest element dotacional.
  
Sisé. El punt 4 de la modificació té per objecte rectificar l'amplària del carrer Mariana Pineda, i passa tot aquest a tenir un ample de 12 metres (en l'actualitat existeix un tram on està grafiada l'amplària en 10 metres).
  
Seté. El punt 5 de la modificació té per objecte la descatalogació de l'edifici que existeix en el número 1 del carrer Laura Volpi, i es justifica aquesta mesura en el deteriorament que presenta l'esmentat immoble.
  
En aquest sentit hem d'assenyalar que, amb data 23 de febrer de 2000, la Direcció Territorial de la Conselleria de Cultura, Educació i Ciència emeté informe desfavorable en què s'adduïa per a això que el mateix planejament general estableix com a obligació la reconstrucció dels edificis catalogats, més encara si en aquest cas ni s'acredita la nova ubicació de l'edifici ni el destí del solar resultant.
  
Vuité. El punt 6 de la modificació té per objecte l'alteració de l'amplària del carrer Doctor Moliner, i passa dels 18 metres previstos als 22 proposats, i l'objecte del qual és permetre que la línia 4 FGV puga tenir un ample suficient per a donar cabuda a la doble via.
  
Nové. El punt 7 de la modificació té per objecte la correcció de diversos errors tipogràfics i de traçat que afecten l'illa situada en els carrers de Tierno Galván, Mestre Chapí i Cuevas Pedrera, limítrofs amb el terme municipal de València; al xamfrà ubicat en la confluència dels carrers Mestre López i Blasco Ibáñez, i a la parcel·la situada en l'avinguda Pi i Margall que dóna al carrer de la Pinada.
  
Deu. El punt 8 de la modificació té per objecte la regularització dels estàndards de cessió en les zones de gestió com a conseqüència de les modificacions puntuals que es fan en aquest expedient, i s'ajusten aquests càlculs a la nova realitat.
  
Onze. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha dit anteriorment, la Comissió Territorial d'Urbanisme, en la sessió de l'1 de febrer de 2000, acorda:
  
Aprovar definitivament els punts 1, 2, 3, 4, 6, 7 i 8 de la modificació 8 punts del Pla General d'Ordenació Urbana de Burjassot.
  
Suspendre l'aprovació definitiva del punt 5 de la modificació 8 punts del Pla General d'Ordenació Urbana de Burjassot, donada l'existència d'informe desfavorable de la Conselleria de Cultura, Educació i Ciència.
  
Contra aquesta resolució, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de rebre aquesta notificació.
  
Tot això, sense perjudici que puga exercir qualsevol altre recurs que estime oportú.